LONDYN.
V druhej polovici vlaňajška ústav dosiahol prevádzkový zisk 466,7 milióna GBP, ale v prvom polroku prerobil 724,2 milióna GBP.
Vedenie ústavu dnes informovalo, že vlani straty z úverov dosiahli 1,05 miliardy GBP, kým predvlani bola táto suma 894 miliónov GBP. Straty z nesplácaných úverov budú vysoké aj v tomto roku, ale úroveň vlaňajšieho rekordu neprekonajú.
Hypotekárny ústav požičal vlani klientom 4,2 miliardy GBP, čo bolo o 1,3 miliardy GBP viac ako rok predtým.
Výsledky ústavu, ktorý prevzal na začiatku bankovej krízy štát, boli naposledy v tomto rozsahu. Od prvého januára sa Northern Rock rozdelil na Northern Rock PLC, ktorý by sa mal dostať do zisku vďaka zdravému portfóliu a na Northern Rock PLC (správa majetku), ktorý prevzal rizikové aktíva svojho predchodcu.
Informovala o tom agentúra Reuters.